《庚申十月九日邀博罗张孟奇羊城韩孟郁李烟客陈治甫梁伯亨续旗峰登高之游分得七阳八齐勉成二律 其二》
明代·邓云霄

寒鸿飞尽朔天低，望断关山霜露凄。国难正悬辽海外，臣心遥到蓟门西。

遗弓莫挽双龙驾，绝幕应烦八骏蹄。极目风尘堪涕泪，休誇客至与云齐。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。